section_heading: Škotska monarhija
paragraph_text: David II. umro je bez potomstva 1371., a naslijedio ga je njegov nećak Robert II. iz kuće Stuart. Tijekom vladavine Roberta II. i njegovog nasljednika, Roberta III., došlo je do opadanja kraljevske moći. Kad je Robert III. umro 1406., zemljom su vladali regenti, jer se sin Roberta III., Jakov I., nalazio u engleskom zarobljeništvu. Plativši veliki otkup, James se 1424. vratio u Škotsku; da bi uspostavio svoj autoritet, služio se nemilosrdnim mjerama, uključujući i pogubljenje nekoliko protivnika. Ubijen je u uroti nekoliko plemića. Jakov II. nastavio je očevu politiku u smislu pokoravanja utjecajnih plemića, ali je stradao nesretnim slučajem u dobi od trideset godina, nakon čega je vlast ponovno došla u ruke regenata. James III. pretrpio je poraz u bici s pobunjenim škotskim plemićima 1448., što je na prijestolje opet dovelo jednog dječaka, Jakova IV.<ref>Ashley, str. 552–565.